S-18/2017

Mál þetta, sem þingfest var og dómtekið fimmtudaginn 23. mars sl., er höfðað með ákæru lögreglustjórans á Suðurlandi þann 17. janúar sl., á hendur T-kk-þgf D-x-x F-x-x, með lögheimili að Borgarhrauni 30, Hveragerði, en með óþekktan dvalarstað erlendis,

„I. fyrir líkamsárás:

með því að hafa að kvöldi mánudagsins 26. september 2016 [...], veist með höggum að A, er hún lá í rúmi sínu, slegið hana í hægri framhandlegg með hurðakarmslista og í kjölfarið dregið hana fram úr rúminu á hárinu.

Telst brot ákærða varða við 217. gr. almennra hegningarlaga nr. 19, 1940.

II. fyrir brot gegn nálgunarbanni:

með því að hafa, í neðangreindum tilfellum haft samband við A, þrátt fyrir að ákærða hafi verið með tveimur ákvörðunum lögreglustjórans á Suðurlandi um nálgunarbann, dags. 27. september og 25. október 2016, sem báðar voru birtar ákærða samdægurs, verið bannað að setja sig í samband við hana með nokkru móti í fjórar vikur frá fyrra tímamarki og sex mánuði frá hinu síðara:

a. með tölvupósti klukkan 17:32 sunnudaginn 9. október 2016

b. símleiðis klukkan 13:48 mánudaginn 10. október 2016

c. með textaskilaboðum í farsíma kl. 21:28 föstudaginn 21. október 2016

d. með textaskilaboðum í farsíma sem send voru í gegnum tilkynningakerfi netbanka Landsbankans kl. 19:24 laugardaginn 29. október 2016.

e. með tölvupósti klukkan 07:50 miðvikudaginn 9. nóvember 2016.

f. með símtali í talhólf klukkan 08:06 miðvikudaginn 9. nóvember 2016.

g. með símtali í talhólf klukkan 05:50 fimmtudaginn 17. nóvember 2016

h. með símtali í talhólf klukkan 17:41 fimmtudaginn 17. nóvember 2016.

i. með símtali í talhólf klukkan 10:14 mánudaginn 21. nóvember 2016.

j. með símtali í talhólf klukkan 10:43 mánudaginn 21. nóvember 2016.

k. með símtali í talhólf klukkan 20:45 fimmtudaginn 24. nóvember 2016.

l. með tölvupósti klukkan 12:26 sunnudaginn 4. desember 2016.

Teljast brot ákærða varða við 232. gr. almennra hegningarlaga nr. 19, 1940.

III. fyrir eignaspjöll:

með því að hafa föstudaginn 18. nóvember 2016 gengið berserksgang innan dyra á [...] A, skemmt fjölmarga húsmuni, þar á meðal hljómlistarbúnað, húsgögn, eldhús- og rafmagnstæki, brotið gler og handfang á bakaraofni, skorið sófasessur í tætlur og með þeim hætti valdið skemmdum á [...]; og þannig valdið henni tjóni að áætluðu verðmæti kr. 1.313.677,-

Telst brot ákærða varða við 2. mgr. 257. gr. almennra hegningarlaga nr. 19, 1940 en til vara við 1. mgr. 257. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru í Lögbirtingablaði þann 23. febrúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða, að öðru leyti en því að háttsemi ákærða sem lýst er í III. lið ákæru verður ekki talin varða við 2. mgr. 257. gr. almennra hegningarlaga nr. 19/1940. Þá liggur fyrir að brotaþoli hefur dregið til baka kæru á hendur ákærða vegna eignaspjalla. Að framansögðu virtu og með vísan til 4. mgr. 257. gr. almennra hegningarlaga, sbr. 1. mgr. 144. gr. laga nr. 88/2008 um meðferð sakamála, verður framangreindum ákærulið vísað frá dómi. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í fjóra mánuði. Að virtum atvikum máls og að teknu tilliti til hreins sakaferils ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 294.866 kr., auk þóknunar réttargæslumanns brotaþola sem skipaður var á rannsóknarstigi, J-kvk-þgf G-kvk-þf hdl., sem er hæfilega ákveðin 666.128 kr. að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærulið III, er vísað frá dómi.

Ákærði, T-x-x D-x-x F-x-x, sæti fangelsi í fjóra mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað, 960.994 krónur, þar af þóknun skipaðs réttargæslumanns brotaþola, J-kvk-ef G-kvk-ef, 666.128 krónur að teknu tilliti til virðisaukaskatts.

S-kvk-nf I-kvk-nf.